พระราชบัญญัติกู้เงินเพื่อความมั่นคงแห่งเงินตราและการอื่น ๆ พุทธศักราช 2485
ประกาศวันที่ 1942-10-13

content: พระราชบัญญัติ กู้เงินเพื่อความมั่นคงแห่งเงินตราและการอื่น ๆ พุทธสักราช ๒๔๘๕
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐ และวันที่ ๑๖ ธันวาคม พุทธศักราช ๒๔๘๔) อาทิตย์ทิพอาภา ปรีดี พนมยงค์ ตราไว้ ณ วันที่ ๒ ตุลาคม พุทธศักราช ๒๔๘๕ เป็นปีที่ ๙ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรจัดการกู้เงินเพื่อยังความมั่นคงแก่เงินตราและเพื่อการอื่น ๆ จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติกู้เงินเพื่อความมั่นคงแห่งเงินตราและการอื่น ๆ พุทธสักราช ๒๔๘๕”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ภายใต้เงื่อนไขที่บัญญัติในมาตรา ๔ ให้รัฐบาลมีอำนาจกู้เงินเพื่อยังความมั่นคงแก่เงินตราและเพื่อการอื่น ๆ เป็นคราว ๆ ตามที่ต้องการ รวมเป็นจำนวนไม่เกินสองร้อยล้านเยนญี่ปุ่น ภายในกำหนดเวลาไม่เกินห้าปีนับตั้งแต่วันใช้พระราชบัญญัตินี้ แต่ถ้ารัฐบาลเห็นสมควรจะขยายเวลาออกไปอีกไม่เกินห้าปีก็ได้
sectionNo: 4
content: มาตรา ๔ การกู้เงินตามความในมาตรา ๓ ให้ปฏิบัติภายใต้เงื่อนไขต่อไปนี้ (๑) อัตราดอกเบี้ยเงินกู้ต้องไม่สูงกว่าร้อยละ ๓.๕ ต่อปี (๒) กำหนดเวลาไถ่ถอนคืนต้นเงินทั้งหมดต้องไม่เกินห้าปีนับตั้งแต่วันใช้พระราชบัญญัตินี้ แต่ถ้ารัฐบาลเห็นสมควรจะขยายเวลาออกไปอีกไม่เกินสิบห้าปีก็ได้ (๓)
sectionNo: 4
content: การไถ่ถอนคืนต้นเงินจะไถ่ถอนคืนคราวเดียวทั้งหมดหรือเป็นส่วน ๆ ก็ได้ (๔) รายจ่ายในการชำระดอกเบี้ยและไถ่ถอนคืนต้นเงินกู้ ให้จ่ายจากเงินคงคลัง หรือให้ตั้งเงินไว้จ่ายในงบประมาณประจำปี
sectionNo: 5
content: มาตรา ๕ ให้รัฐบาลมีอำนาจใช้เงินที่ได้กู้มานั้นเพื่อยังความมั่นคงแก่เงินตราตามกฎหมายว่าด้วยระบบเงินตรา หรือเพื่อประโยชน์แห่งรัฐตามพระราชบัญญัติงบประมาณ
sectionNo: 6
content: มาตรา ๖ ให้รัฐมนตรีว่าการกระทรวงการคลังรักษาการตามพระราชบัญญัตินี้ ให้มีอำนาจทำความตกลงหรือทำหนังสือสำคัญเกี่ยวกับการกู้เงินรายนี้ หรือตั้งเจ้าพนักงาน หรือตัวแทนเพื่อจัดการแทน และให้มีอำนาจออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี